**PROIECTUL PROGRAMULUI DE REALIZARE A EVALUĂRII IMPACTULUI ASUPRA MEDIULUI (*PREIM*) PENTRU ACTIVITATEA PLANIFICATĂ**

Centrul de pregătire a selecționatelor Moldovei,

compus din 7 terenuri standard de fotbal și infrastructura

necesară din or. Vadul lui Vodă, mun. Chișinău,

pe terenul cu numărul cadastral 3158301302

**Inițiator/Dezvoltator:** Federația Moldovenească de Fotbal AO

*mun. Chișinău, iulie 2023*

**Denumirea activității planificate:**

„Centrul de pregătire a selecționatelor Moldovei, compus din 7 terenuri standard de fotbal și infrastructura necesară din or. Vadul lui Vodă, mun. Chișinău”.

Forma de organizare juridică – privat.

Nivel – local.

Domeniul și genul de activitate – organizație necomercială.

**Datele inițiatorului activității planificate:**

1) Denumirea inițiatorului: A.O. Federația Moldovenească de Fotbal.

2) Adresa inițiatorului: MD-2012; Republica Moldova, mun. Chișinău, str. Tricolorului nr.39; Tel.: + 373 22 210413; e-mail: [fmf@fmf.md](mailto:fmf@fmf.md)

3) Reprezentant legal cu date de identificare: Secretar General FMF, Serghei Butelschi, IDNP: 0962512885093

**Cuprins**

1. [Introducere 4](#_TOC_250007)
2. [Aria proiectului 4](#_TOC_250006)
3. [Descrierea activității planificate 5](#_TOC_250005)
4. [Graficul evaluării impactului asupra mediului 7](#_TOC_250004)
5. [Lista autorităților publice 8](#_TOC_250003)
6. [Structura documentației privind evaluarea impactului asupra mediului 8](#_TOC_250002)
7. [Lista lucrărilor de evaluare a impactului asupra mediului 10](#_TOC_250001)
8. [Declarație pe proprie răspundere 11](#_TOC_250000)

# Introducere

Inițiatorul proiectului, Federația Moldovenească de Fotbal, a depus la data de 16.03.2023 cererea privind evaluarea prealabilă a activității planificate *„Centrul de pregătire a selecționatelor Moldovei, compus din 7 terenuri standard de fotbal și infrastructura necesară din or. Vadul lui Vodă, mun. Chișinău”.* Agenția de Mediu, în calitate de autoritate competentă, a emis Decizia nr. 10/322/2023 din 05.04.2022, care prevede că această activitate urmează să fie supusă evaluării impactului asupra mediului la nivel național în conformitate cu prevederile Legii nr. 86/2014 privind evaluarea impactului asupra mediului.

Ca urmare a acestei Decizii și în conformitate cu prevederile art. 19 Legea Nr. 86/2014 privind evaluarea impactului asupra mediului a fost elaborat proiectul Programului de realizare a evaluării impactului asupra mediului (PREIM) pentru activitatea planificată.

Proiectul PREIM include graficul efectuării evaluării impactului asupra mediului, inclusiv al consultărilor și dezbaterilor publice, lista autorităților publice cărora le va fi prezentată documentația privind evaluarea impactului asupra mediului, structura documentaţiei privind evaluarea impactului asupra mediului, precum și lista lucrărilor de evaluare a impactului asupra mediului, ținând cont de particularitățile activității planificate.

Proiectul PREIM va fi coordonat cu autoritatea competentă, Agenția de Mediu, și va fi supus consultării cu publicul. Versiunea finală a Programului PREIM va servi drept bază pentru continuarea procedurii de evaluare a impactului asupra mediului.

Modul de informare a publicului este descris pe larg în Raportul privind informarea publicului atașat la prezentul Program.

# Aria proiectului

Activitatea planificată prevede construcția și amenajarea a 7 terenuri de fotbal pe terenul domeniul public ce aparține orașului Vadul lui Vodă cu nr. cadastral 3158301302, modul de folosință ,,amenajat", suprafața de 15,7505 ha. Teritoriul este administrat de Primaria orașului Vadul lui Vodă.

Potrivit planului de încadrare în teritoriu, terenul obiectului proiectat este amplasat în parcul Nistrean, este situat în zona curativ-sanatorială Vadul lui Vodă. Teritoriile adiacente găzduiesc diferite baze de odihnă, camping-uri, tabere de vară. Astfel, terenul se mărginește: la vest – sanatoriul Speranța, la nord – bazele de odihnă Svetlana, baza Poienița Verde, baza Păduricea Verde, baza Lux, baza Aviatorul, baza Mesteacăn, baza Zorile Nistrene; la sud – teren împădurit cu specii de arbori ca salcia, plopul alb, frasinul, stejarul, fiind prezente și exemplare seculare.

Pădurea-parcul Nistrean a fost înființată în anul 1960 în baza masivului silvic existent. Suprafața pădurii-parc este de 584 ha, inclusiv 212 ha în valea Nistrului și 312 ha pe pantă. În pădurea-parc se regăsesc diverse specii de arbori ca salcia, plopul alb, frasinul, stejarul, fiind prezente și exemplare seculare. În scopul îmbogățirii varietății plantațiilor verzi în pădurea-parc de-a lungul anilor au fost plantate specii de arbori de mare valoare decorativă ca pinul și bradul comun, pinul de Crimeea, platanul, teiul și arbuști – iasomia, liliacul, măcieșul, trandafirul. Plaja orașului este situată în amonte, la distanța de circa 700 m pe mal. La circa 700 m de terenul propus pentru noua bază sportivă, se află baza existentă a Federația Moldovenească de Fotbal. În aval, mai departe (la circa 1 km în direcția satului Bălăbănești) sunt situate întovărășiri pomi legumicole și cooperative.

Figura 2/1: Zona amplasamentului



# Descrierea activității planificate

Activitatea planificată prevede construcția și amenajarea a 7 terenuri de fotbal pe terenul domeniul public ce aparține orașului Vadul lui Vodă cu nr. cadastral 3158301302, modul de folosință ,,amenajat", suprafața de 15,7505 ha, iar prin contractul de constituire a dreptului de superficie nr.1-446 din 15.06.2021 a fost transmis pentru folosință (superficie) către Federația Moldovenească de Fotbal pe termenul 15.06.2021-15.06.2051.

Confrom schiței planului general, pe acest teren se propun următoarele obiective:

1. Teren de fotbal cu dimensiunile 111x72 m – 3 un.;

2. Gazon natural (4 terenuri de fotbal cu dimensiunile 111x72 m);

3. Tribune pentru spectatori la terenul de antrenament nr. 1-2 – 768 locuri;

4. Tribune pentru spectatori la terenul de competiții – 1344 locuri;

5. WC-uri publice cu dimensiunile 12x6 m – 2 un.;

6. Vestiare (WC cu dușuri pentru sportive) cu dimensiunile 12x24 m;

7. Depozite pentru inventar sportiv cu dimensiunile 6x12 m;

8. Parcare pentru autobuze 25 locuri– suprafața de 940 m2 ;

9. Parcare auto 55 locuri – suprafața de 814 m2 ;

10.Trotuare pietonale - cu suprafața de 15170 m2 ;

11.Canal de evacuare a apelor meteorice - L=860 m;

12.Lac de acumulare - suprafața de 4100 m2;

13.Lac de acumulare (frâna) – suprafața de 540 m2 .

Se preconizează realizarea următoarelor obiective: Construirea unui Centru de sport în care sa se poată încadra 7 stadioane în standarde UEFA (full size) cu iarba naturala si, după caz, artificiala în complex cu tribuna si infrastructura necesară în sit și în proiect. Tehnologiile de realizare a substraturilor necesare creșterii ierbii naturale/hibrid/artificiale se vor decide și aproba pe parcursul lucrărilor de pregătire a proiectului. Vor fi proiectate sistemele de irigații care să asigure suprafețele la buna condiție. De asemenea se va proiecta un sistem de drenare. Vor fi amenajate pavaje/cai de acces pe perimetrul terenurilor de fotbal. Se vor monta instalații de iluminat nocturn de cea mai înaltă calitate pentru asigurarea iluminatului nocturn. Se va realiza amenajarea curții Centrului de reabilitare FMF în baza de proiect.

Pentru realizarea proiectului propus, pe amplasamentul stabilit se vor realiza următoarele lucrări de construcții și amenajare:

− Decopertarea terenului și execuția de săpătură mecanică până la nivelul cotei de fundare. Pământul excavat se vor depozita separat pe parcela în imediata apropiere. Ulterior aceste cantități vor fi utilizate în alte locații indicate de conducerea primăriei, pentru umpluturi/nivelări și vegetări;

− Realizarea prin compactare a pământului din groapa de fundare a stratului de rezistență suport;

− Realizarea stratului de drenaj din pietriș sau balast, suprapus peste stratul suport compactat; − Așezarea stratului de gazon sintetic peste staturile descrise anterior;

− Realizarea împrejmuirii terenurilor de fotbal;

− Realizarea sistemului de iluminat;

− Degajarea materialelor rămase în urma execuției lucrărilor.

Ansamblul terenurilor de fotbal este format din suprafața de joc, împrejmuire si sistem de iluminat pentru activități pe timp de noapte (nocturn). Pe amplasament se vor executa trotuare/alei pietonale și dotările aferente: vestiare, iluminat, depozite pentru tehnica specializată, etc. După execuția terenurilor se vor aplica marcaje specific conform Normelor tehnice în vigoare. Pentru asigurarea iluminatului terenurilor de fotbal și seara se va asigura iluminat artificial de tip nocturn. La intrarea pe teren în partea de sud-est este propusă amenajarea a 2 parcări auto, inclusive parcare auto pentru autobuze, parcare auto pentru autoturisme celor, care vor veni să întrebuințeze aceste terenuri, precum și pentru personal. Zona de vestiare:

Tot în partea de sud-est a terenului se propune execuția unor vestiare, dotate cu dușuri și grupuri sanitare, birou antrenor, WC, încăperi pentru depozitare echipamente. Vestiarele, dușurile, chiuvetele și grupurile sanitare vor fi separate pentru femei și bărbați. Construcțiile propuse vor avea caracter provizoriu, pe perioada transmiterii în folosință a terenului.

Obiectivele generale ale proiectului sunt:

a) asigurarea creşterii nivelului de educaţie, de socializare şi a stării de sănătate a sportivilor selecționatelor Moldovei, cât și a sportivilor străini; a tuturor cetăţenilor (copii, tineri, adulţi, vârstnici şi personale cu handicap) prin practicarea exerciţiilor fizice şi sportului în cadrul activităţilor de educaţie fizică şi sport;

b) revigorarea activităţilor sportive şi în special a jocului de fotbal;

c) dezvoltarea activităţilor sportive în mediul rural în corelaţie cu programele naţionale de dezvoltare rurală.

Obiectivele specifice ale proiectului sunt:

a) creşterea numărului de copii şi tineri care participă la competiţii sportive ce se desfăşoară în spaţiul rural;

b) creşterea participării locuitorilor din spaţiul rural la activităţi sportive.

# Graficul evaluării impactului asupra mediului

La efectuarea graficului de realizare și avizare a documentației de evaluare a impactului asupra mediului a fost întocmit ținând cont de termenii prevăzuți în Legea nr. 86/2014 privind evaluarea impactului asupra mediu la nivel național dar și în Ghidul cu privire la executarea procedurilor privind evaluarea impactului asupra mediului.

Conform graficului prezentat în tabelul 4/1 se preconizează ca proiectul PREIM să fie coordonat de Agenția de Mediu în termen de 30 de zile de la depunerea cererii*.* Odată cu obținerea avizului pozitiv pentru Program, ținând cont de comentariile expuse de către public vizavi de rezultatele informării primare privind activitatea planificată se va elabora raportul de evaluare a impactului asupra mediului care se preconizează a fi depus la Agenția de Mediu pentru aprobare în *septembrie, 2023.*

Informarea publicului privind etapele principale ale procedurii de evaluare a impactului asupra mediului se va face prin publicarea anunțurilor, inclusiv într-un ziar național, cu următoarele informații:

1. termenul oferit pentru consultarea conținutului documentației de evaluare a impactului asupra mediului de către public;
2. modul, forma și mijloacele de transmitere și recepționare a comentariilor/observațiilor publicul interesat la documentația de evaluare a impactului asupra mediului;
3. nume, date contact ale persoanei responsabilă de recepționare a comentariilor/observațiilor publicul interesat;
4. date estimative despre locul, timpul de desfășurare a dezbaterii publice, stabilită în prealabil.

De asemenea, toate documentele procedurii de evaluare a impactului asupra mediului vor fi publicate pe pagina web oficială www.fmf.md.

Dezbaterile publice se propun a fi organizare în orașul Vadul lui Vodă pe teritoriul căruia se ve desfășura activitatea planificată. Locul, data și ora desfășurării dezbaterilor publice se vor stabili de către inițiator împreună cu APL. În conformitate cu propunerea privind graficul procedurii, dezbaterile publice vor avea loc în luna *octombrie, 2023.* Rezultatele dezbaterilor publice se vor însemna într-un proces-verbal, cu indicarea numărului total de participanți, a listei întrebărilor, a obiecțiilor şi propunerilor parvenite în procesul de desfășurare a dezbaterilor publice referitoare la documentația privind evaluarea impactului asupra mediului. Procesul-verbal se va întocmi în termen de 3 zile de la data desfășurării dezbaterilor publice şi se va semna de președintele ședinței privind dezbaterile publice.

Se estimează ca Acordul de mediu să fie eliberat de către Agenția de Mediu în luna *noiembrie, anul 2023.*

**Tabel 4/1: Graficul evaluării impactului asupra mediului**

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Activitatea** | **iul.23** | | **aug.23** | | | | | **sept.23** | | | | **oct.23** | | | | **noi.23** | | | | | **dec.** |
| **29** | **30** | **31** | **32** | **33** | **34** | **35** | **36** | **37** | **38** | **39** | **40** | **41** | **42** | **43** | **44** | **45** | **46** | **47** | **48** | **49** |
| Depunerea cererii privind activitatea planificată la AM | **16.03.2023** | | | | | | | | | | | | | | | | | | | | |
| Comunicarea deciziei de către Agenția de Mediu | **05.04.2023** | | | | | | | | | | | | | | | | | | | | |
| Elaborarea Programului privind Evaluarea Impactului asupra Mediului |  |  |  |  |  |  |  |  |  |  |  |  |  |  |  |  |  |  |  |  |  |
| Informarea publicului și primirea comentariilor privind activitatea  planificată |  |  |  |  |  |  |  |  |  |  |  |  |  |  |  |  |  |  |  |  |  |
| Publicarea informației privind AP într-un ziar național/local |  |  |  |  |  |  |  |  |  |  |  |  |  |  |  |  |  |  |  |  |  |
| Prezentarea spre coordonare a Programului privind EIA la AM și  prezentarea Raportului privind informarea publicului |  |  |  |  |  |  |  |  |  |  |  |  |  |  |  |  |  |  |  |  |  |
| Coordonarea programului de realizare a EIM de către Agenția de Mediu |  |  |  |  |  |  |  |  |  |  |  |  |  |  |  |  |  |  |  |  |  |
| Elaborarea documentaţiei privind EIM |  |  |  |  |  |  |  |  |  |  |  |  |  |  |  |  |  |  |  |  |  |
| Prezentarea documentaţiei privind EIM la Agenția de Mediu |  |  |  |  |  |  |  |  |  |  |  |  |  |  |  |  |  |  |  |  |  |
| Informarea publicului și primirea comentariilor privind EIM |  |  |  |  |  |  |  |  |  |  |  |  |  |  |  |  |  |  |  |  |  |
| Examinarea documentaţiei privind EIM de către AM |  |  |  |  |  |  |  |  |  |  |  |  |  |  |  |  |  |  |  |  |  |
| Informarea publicului referitor la dezbaterile publice |  |  |  |  |  |  |  |  |  |  |  |  |  |  |  |  |  |  |  |  |  |
| Desfășurarea dezbaterilor publice la APL |  |  |  |  |  |  |  |  |  |  |  |  |  |  |  |  |  |  |  |  |  |
| Elaborarea raportului privind participarea publicului la consultatrea  documentației EIM |  |  |  |  |  |  |  |  |  |  |  |  |  |  |  |  |  |  |  |  |  |
| Emiterea acordului de mediu de către inițiator |  |  |  |  |  |  |  |  |  |  |  |  |  |  |  |  |  |  |  |  |  |

|  |  |
| --- | --- |
| **EIM** | **Evaluarea Impactului asupra Mediului** |
| **AM** | **Agenția de mediu (autoritatea competentă)** |
| **APL** | **Administraţie Publică Locală** |
| **APC** | **Administraţie Publică Centrală** |
| **AP** | **Activitatea Planificată** |

|  |  |
| --- | --- |
|  | **Acțiuni implementate de către inițiator/consultant** |
|  | **Acțiuni implementate de către autoritatea competentă (AM)** |

6

Etapele de lucru pentru obținerea Acordului de Mediu sunt enumerate și descrise în tabelul de mai jos.

|  |  |  |
| --- | --- | --- |
| **Activități** | **Documentație emisă/depusă** | **Responsabil** |
| **Etapa I – Evaluarea prealabilă a activității planificate** | | |
| Depunerea cererii privind activitatea planificată | cerere privind AP | Inițiator |
| Comunicarea deciziei inițiatorului | decizia evaluării prealabile a AP | Agenția de Mediu |
| **Etapa II – Proiectul Programului de realizare a EIM** | | |
| Publicarea pe pagina web a cererii și proiectului  PREIM pentru informarea publicului | anunț web | Inițiator |
| Publicarea informației privind activitatea planificată în ziar național | anunț ziar | Inițiator |
| Prezentarea informației privind activitatea planificată la APL | scrisoare prin e-mail | Inițiator |
| Prezentarea la Agenția de Mediu proiectul PREIM însoțit de materialele ce atestă informarea publicului | proiectul programului, copia publicației,  anunțurile | Inițiator |
| Recepționarea comentariilor la proiectul programului de realizare a EIM în urma informării publicului | comentarii la  proiectul  programului | Public interesat |
| Coordonarea de către AM a programului de realizare a documentaţiei EIM | Aviz | Agenția de Mediu |
| **Etapa III - Elaborarea, examinarea și discutarea documentaţiei privind EIM** | | |
| Prezentarea documentaţiei privind EIM la Agenția de Mediu | Documentația EIM | Inițiator |
| Primăria Vadul lui Vodă plasează documentația EIM într-un loc accesibil publicului, informează despre aceasta inițiatorul, autoritatea competentă și publicul și comunică persoana ce va oferi sprijin inițiatorului în organizarea dezbaterilor publice |  | APL |
| Publicarea pe pagina web a documentației  privind EIM |  | Inițiator |
| Publicarea în ziar național a anunțului privind posibilitatea publicului de a se familiariza cu Documentația  privind EIM de a prezenta comentarii scrise și de a participa la dezbaterile publice | Anunț ziare | Inițiator |
| Examinarea documentaţiei privind EIM de către public și  transmiterea comentariilor către Inițiator și Agenția de Mediu | comentarii la Documentația  privind EIM | Public interesat |
| Consultări desfășurate de AM cu Inițiatorul referitor la  Documentația privind EIM |  | Agenția de Mediu |
| **Etapa IV - Desfășurarea dezbaterilor publice** | | |
| Stabilirea locului/data/ora desfășurării dezbaterilor publice |  | Inițiator/  APL |

|  |  |  |
| --- | --- | --- |
| Publicarea anunțului privind desfășurarea dezbaterilor publice  pe pagina web | Anunț | Inițiator |
| Publicarea anunțului privind desfășurarea dezbaterilor publice  pe paginile web APL și în alte locuri publice | Anunț | Inițiator/APL |
| Publicarea anunțurilor privind desfășurarea dezbaterilor  publice în ziar | Anunț | Inițiator /APL |
| Desfășurarea dezbaterilor publice la primăria Vadul lui Vodă |  | Inițiator /APL |
| Elaborarea procesului verbal privind rezultatele dezbaterilor  publice | Proces Verbal | Inițiator |
| Emiterea răspunsurilor în scris pe adresele poștale sau  electronice la întrebările neclarificate în timpul dezbaterilor publice | Răspuns la întrebări | Inițiator |
| Elaborarea raportului privind participarea publicului la consultarea documentației EIM | raport privind  participarea publicului | Inițiator |
| **Etapa V – Acord de mediu** | | |
| Emiterea acordului de mediu și informarea inițiatorului | Acord de Mediu | Agenția de Mediu |

# Lista autorităților publice

Dat fiind specificul activității planificate, precum și aria proiectului, se propune ca documentația privind evaluarea impactului asupra mediului să fie prezentată spre informare prin scrisoare pe e-mail la următoarelor autorități publice și instituții:

* *Autorități publice centrale* - Ministerul Economiei, Ministerul Dezvoltării Regionale și Infrastructurii, Ministerul Sănătății, Ministerul Muncii și Protecției Sociale, Ministerul Finanțelor, Ministerul Educației și Cercetării;
* *Autorități publice locale* – Consiliul local Vadul lui Vodă, Primăria Vadul lui Vodă;

De asemenea, documentația de EIM va fi transmisă ONG-urilor de mediu și altor parți interesate.

# Structura documentației privind evaluarea impactului asupra mediului

Structura documentaţiei privind evaluarea impactului asupra mediului a fost stabilită ținându- se cont de prevederile art. 20 din Legea nr. 86/2014 privind evaluarea impactului asupra mediului precum și de genul de activitate specific activității planificate.

Documentația privind evaluarea impactului asupra mediului va conține următoarele capitole și sub-capitole:

Introducere

1. Informații generale
   1. *Scopul și obiectivele*
   2. *Justificarea evaluării impactului asupra mediului*
   3. *Metodologia de evaluare a impactului asupra mediului*
   4. *Structura documentației de EIM*
   5. *Cadrul legislativ*
   6. *Cadrul administrativ*
2. Descrierea proiectului și etapele acestuia
   1. *Evaluarea potențialului economic în zona de interes*
   2. *Amplasament*
   3. *Descrierea proiectului*
      1. *Descrierea lucrărilor*
      2. *Drumuri de acces*
   4. *Etapele proiectului*
3. Analiza alternativelor
   1. *Alternativa ”0”*
   2. *Alternativa 1…..*
4. Procese tehnologice
   1. *Caracteristicile tehnice ale proiectului*
   2. *Descrierea echipamentelor necesare a fi achizitionate în vederea implementării proiectului*
   3. *Deșeuri generate*
5. Cadrul natural și socio-economic existent
   1. *Așezarea geografică*
   2. *Factorii fizici*
      1. *Clima și calitatea aerului inclusiv schimbările climatice*
      2. *Geologie*
      3. *Soluri*
      4. *Topografie și Landșaft*
      5. *Resurse de apa (subterane și de suprafață)*
   3. *Mediu biologic*
      1. *Arii naturale protejate de stat*
      2. *Vegetația din zonă*
      3. *Fauna*
   4. *Mediul social şi economic*
      1. *Mediu social și economic din regiune*
      2. *Fondul funciar*
      3. *Insfrastructura principală (drumuri, căi ferate)*
      4. *Zone arheologice, patrimonial cultural și natural*
6. Impactul potențial asupra componentelor de mediu și măsuri de reducere a acestora
   1. *Factorii fizici*
      1. *Aer atmosferic inclusiv schimbări climatice*
      2. *Solul și subsolul*
      3. *Apele de suprafață și subterane*
      4. *Zgomot și vibrații*
   2. *Mediu biologic*

*6.2.1 Biodiversitatea*

*6.2.2. Peisajul*

* 1. *Mediu social și economic*
     1. *Impactul economic*
     2. *Impactul asupra agriculturii*
     3. *Impactul asupra urbanismului*
     4. *Impactul asupra zonelor arheologie și patrimoniul cultural și natural*
  2. *Interacțiunea dintre factorii enumerați*
  3. *Interacțiunea proiectului cu alte activități similare*

1. Monitorizarea fermei
   1. *Situații de risc*
   2. *Măsuri de prevenire și lichidare a consecințelor posibilelor situații excepționale și accidente*
2. Rezumat non-tehnic
3. Concluzii

Raport privind participarea publicului Anexe

# Lista lucrărilor de evaluare a impactului asupra mediului

La baza elaborării documentației privind evaluarea impactului asupra mediului vor sta următoarele lucrări, realizate fie pe parcursul elaborării Studiului de fezabilitate pentru *„Centrul de pregătire a selecționatelor Moldovei, compus din 7 terenuri standard de fotbal și infrastructura*

*necesară din or. Vadul lui Vodă, mun. Chișinău, pe terenul cu numărul cadastral 3158301302,* fie specific pentru documentație:

* Colectarea informațiilor de la autoritățile administrației publice centrale/locale referitor la încadrarea activității planificate în documentele strategiei naționale și sectoriale, planurile urbanistice generale ale localităților, alte acte ale legislației naționale în vigoare;
* Colectarea informațiilor de la autoritățile administrației publice centrale/locale referitor la starea de mediu și socială din regiunea de interes;
* Studiul geologic;
* Studiu topografic;
* Studiu de teren al amplasamentului;
* Situația curentă a componentelor de mediu din întreaga arie a proiectului;
* Potențialele impacte asupra mediului pentru toate etapele de implementare a proiectului;
* Se va întocmi lista măsurilor de atenuare a impactului asupra mediului pentru fiecare componentă în parte;
* Evaluarea impactului social ca urmare a implementării proiectului;
* Se va întocmi un plan de monitorizare a mediului pe parcursul construcției obiectului;
* Se va întocmi un plan de monitorizare a mediului pe perioada implementării proiectului.

După elaborarea documentației de evaluare a impactului asupra mediului vor fi inițiate dezbateri publice în urma cărora va fi elaborat un raport privind rezultatele dezbaterilor publice. Tot setul de documente, rapoarte și alte materiale va fi depus la Agenția de Mediu pentru a fi efectuată examinarea documentaţiei şi aprobarea deciziei de emitere a Acordului de Mediu în conformitate cu prevederile legale.

# Declarație pe proprie răspundere

*„Declar pe propria răspundere că, prezenta informație este completă, veridică și corespunde stării de lucruri la momentul depunerii cererii, și îmi dau acordul, că declarațiile false care stârnesc controverse să fie verificate și, în caz de confirmare, să răspund în conformitate cu prevederile legislației în vigoare a Republicii Moldova”.*